ZÁKLADNÁ ŠKOLA

Janka Palu 2, Nemšová

tel.: 032/6598282, 032/6598290, fax: 032/6598290, e-mail: riaditelka@zsnemsova.sk

**Hodnotenie uskutočneného vzdelávania** v zmysle § 69 ods. 1 písm. d) zákona č. 138/2019 Z. z. o pedagogických zamestnancoch a odborných zamestnancoch

|  |  |
| --- | --- |
| Názov vzdelávacieho programu | **Nové kurikulum** |
| Miesto konania | **Základná škola, Janka Palu 2, Nemšová** |
| Poskytovateľ | **Základná škola, Janka Palu 2, Nemšová** |
| Dátum | **08. 02. 2024** |
| Druh vzdelávania | **Aktualizačné**  |
| Počet účastníkov | **29 + lektorka Mgr. Katarína Medňanská, RCPU Trenčín** |

|  |  |  |  |  |
| --- | --- | --- | --- | --- |
| **5** | **4** | **3** | **2** | **1** |
| **úplne súhlasím** | **súhlasím** | **nedokážem plne zhodnotiť** | **nesúhlasím** | **úplne nesúhlasím** |

|  |  |  |  |  |  |
| --- | --- | --- | --- | --- | --- |
| Hodnotená oblasť | **1** | **2** | **3** | **4** | **5** |
| Vzdelávanie splnilo moje očakávania | 1 | 1 | 5 | 16 | 6 |
| Na vzdelávaní som sa cítila dobre | 1 | 0 | 2 | 15 | 11 |
| Program splnil to, čo bolo sľúbené | 1 | 0 | 9 | 13 | 6 |
| Vzdelávanie bolo hodnotné využitie môjho času | 1 | 2 | 6 | 12 | 8 |
| Lektor bol veľmi dobre pripravený | 2 | 0 | 0 | 5 | 22 |
| Lektor použil príklady z praxe | 2 | 0 | 0 | 9 | 18 |
| Mali sme k dispozícii podporné materiály | 2 | 0 | 1 | 12 | 13 |
| Získané vedomosti môžem aplikovať vo svojej pedagogickej praxi | 1 | 0 | 1 | 18 | 9 |
| Získané vedomosti a zručnosti viem použiť vo svojej pedagogickej praxi | 1 | 0 | 4 | 13 | 11 |
| Po aplikovaní získaných vedomostí a zručností vzrastie kvalita mojej pedagogickej praxe | 1 | 0 | 8 | 15 | 5 |

***Čo považujete za 3 silné stránky absolvovaného vzdelávania****:* Príjemná atmosféra, povzbudenie, ochota pomôcť. Práca v skupine, príjemné vystupovanie lektorky. Lektorka je učiteľkou na škole, vedela prepojiť teóriu s praxou. Použila viaceré zaujímavé pomôcky na spestrenie vzdelávania. Lektorka bola veľmi príjemná, dobre sa ju počúvalo, odborne bola veľmi dobre pripravená. Aktivity z praxe, priateľská atmosféra. Pripravená lektorka, aktívne vyskúšanie si aktivít. Využiteľnosť v praxi, lektorka príjemná. Pripravenosť lektorky, názornosť, praktickosť. Výborný výklad lektorky, možnosť vyskúšať si v praxi, objasnenie nového kurikula. Pripravená a zanietená lektorka, vyskúšanie si praktických aktivít. Informácie o novom kurikule, názorné ukážky, ako by malo prebiehať nové vzdelávanie, pripravenosť lektorky. Profesionalita lektora, ukážky z praxe, odporúčanie materiálov, ktoré sú dostupné a dajú sa využiť. Praktické aktivity, lektorky boli učiteľky z praxe. Praktické ukážky využitia inovatívnych metód. Dobrá atmosféra, príklady z praxe, odporúčania, rady. Úroveň školenia, vecnosť, konkrétnosť a pripravenosť lektorky. Získané vedomosti viem aplikovať vo svojej pedagogickej praxi (posilnenie čitateľskej gramotnosti, hodnotového vzdelávania a podpora kritického myslenia). Veľmi dobre pripravené lektorky, lektorky z pedagogickej praxe, realizácia aktivít (v tímoch) využiteľných aj na svojich vyučovacích hodinách. Optimizmus lektorky, pripravenosť, pomôcky – kartičky, rozstrihané texty. Príklady z praxe, zaujímavé podanie informácií. Inšpirácia, použitie príkladov z praxe, niečo nové. Podpora inklúzie, podpora reflexie, podpora dramatickej výchovy. Vysvetlenie k veci kurikula, ukážky z praxe. Príklady z praxe, názorné ukážky, aplikácia v pedagogickej praxi.

***Čo považujete za tri slabé stránky absolvovaného vzdelávania****:* Aktivity boli menej zamerané na 1. a 2. ročník. Málo informácií o novom kurikule. Aktivity, ktoré lektorka predstavila, aplikovala iba na dva vyučovacie predmety (SJL, DEJ). Aktivity, ktoré boli predstavené, zaberajú podľa mňa veľa času, nemyslím si, že by sa dali stihnúť za jednu vyučovacie hodinu. Lektorka máva dve vyučovacie hodiny za sebou, takže v tomto má určite výhodu. Neúplne informácie. Vzdelávanie v popoludňajších hodinách po vyučovaní, téma kurikulum, ale zasa boli inovatívne metódy. Vzdelávanie v popoludňajších hodinách po vyučovaní, téma vzdelávania nesúvisela úplne s aktivitou. Opakujúce sa inovatívne metódy. Opakujúce sa aktivity, neúplnosť informácií. Pochopenie zo strany skúsených pedagógov, aby dokázali prispôsobiť obsahovú stánku vzdelávania s lepším zohľadňovaním schopností a učebného tempa žiakov. Zameranie aktivít pre 2. stupeň. Málo informácií, ako budú fungovať bloky, hlavne 4. – 5. ročník. Nedozvedela som sa podstatné informácie o reforme, teda ako sa dotkne a ako ovplyvní vyučovanie mojich predmetov. Chýbali mi také aspoň všeobecné fakty o reforme. Len v úvode povedali, čo vlastne vieme. Nevidím žiadne slabé stránky. Pre krátkosť neboli zodpovedané všetky otázky. Podporné opatrenia, inkluzívna škola.

***Čo odporúčate pre realizáciu ďalšieho aktualizačného vzdelávania****:* Nič mi momentálne nenapadá. Inklúzia, metódy tvorivej dramatiky. Realizovať v doobedňajších hodinách. Pokračovanie s lektormi, aby to malo nejakú nadväznosť, pokračovanie, aby sa veci neopakovali. Alternatívne školstvo, pedagógov zo zahraničia. Informácie, ako presne by malo prebiehať vyučovanie podľa novej reformy (počet predmetov, známkovanie, ..). Metódy, postupy, ako začleniť nového žiaka do kolektívu, budovanie pozitívnej klímy v triednom kolektíve. Bližšie konkretizovať zmeny prístupu k hodnoteniu žiakov, dostatočný sprievodný materiál. Naďalej realizovať vzdelávanie a používať príklady z praxe. Ak nové kurikulum, potom zamerané pre 1. a 2. ročník. Táto téma ma ešte zaujíma, uvítala by som podobný workshop na túto tému. Konkrétne zmeny vo vyučovaní jednotlivých predmetov, ktoré sa nás týkajú. Odborná pomoc v oblasti konzultácie ohľadom 2. atestačnej práce.